## Pravilnik o visini naknada za veterinarske preglede živih životinja u unutarnjem prometu i svjedodžbi o zdravstvenom stanju i mjestu podrijetla životinje

### NN 104/2008 (12.9.2008.), Pravilnik o visini naknada za veterinarske preglede živih životinja u unutarnjem prometu i svjedodžbi o zdravstvenom stanju i mjestu podrijetla životinje

# MINISTAR POLJOPRIVREDE, RIBARSTVA I RURALNOG RAZVOJA

**3148**

Na temelju članka 56. stavka 5. i članka 116. stavka 7. Zakona o veterinarstvu
(»Narodne novine«, broj 41/07), ministar poljoprivrede, ribarstva i ruralnog
razvoja donosi

## PRAVILNIK

### O VISINI NAKNADA ZA VETERINARSKE PREGLEDE ŽIVIH ŽIVOTINJA U UNUTARNJEM PROMETU I SVJEDODŽBI O ZDRAVSTVENOM STANJU I MJESTU PODRIJETLA ŽIVOTINJE

Članak 1.

Ovim se Pravilnikom određuje visina naknade za:
– veterinarski pregled gospodarstva,
– veterinarski pregled na mjestu otpreme živih životinja,
– svjedodžbe o zdravstvenom stanju i mjestu podrijetla životinje (u daljnjem
tekstu: svjedodžba),
propisane Pravilnikom o veterinarskim pregledima živih životinja u unutarnjem
prometu i svjedodžbi o zdravstvenom stanju i mjestu podrijetla životinje
(»Narodne novine«, broj 87/08) te način obračunavanja i plaćanja naknada.

Članak 2.

(1) Visina naknade za veterinarski pregled gospodarstva iznosi 480,00 kuna.
(2) Visina naknade za veterinarski pregled na mjestu otpreme pošiljaka životinja
iznosi 110,00 kuna.

Članak 3.

Visina naknade za izdavanje svjedodžbe iznosi, kako slijedi:
**1. Kopitari:**
– konj                                                 14,00 kn
– ždrijebe do 3 mjeseca starosti             8,50 kn
– magarac, mazga i mula                        5,00 kn
**2. Papkari:**
– govedo                                             14,00 kn
– tele do 6 mjeseci starosti                     8,50 kn
– svinja                                                  1,65 kn
– prase do 2 mjeseca starosti                 0,65 kn
– ovca i koza                                         1,30 kn
– janje i jare do 2 mjeseca starosti          0,65 kn
**3. Perad:**
– perad do 10 dana starosti                    0,01 kn
– brojler                                                 0,02 kn
– noj                                                      8,00 kn
– ostala perad                                        0,05 kn
– rasplodna jaja                                     0,01 kn
**4. Pas**                                               4,50 kn
**5. Mačka**                                           3,00 kn
**6. Kunići:**
– kunić za rasplod                                  0,20 kn
– kunić mladi                                          0,05 kn
**7. Pčele po košnici**                                1,30 kn
**8. Riba/riblja mlađ iz ribnjaka i
    uzgajališta po kg**                          0,02 kn
**9. Živi školjkaši po kg**                         0,02 kn
**10. Puževi po kg**                                    0,02 kn
**11. Divljač:**
– krupna divljač dlakava                          8,50 kn
– krupna divljač pernata                           2,60 kn
– sitna divljač dlakava                              2,20 kn
– sitna divljač do 10 dana starosti             0,01 kn
– ostala pernata divljač                             0,05 kn

Članak 4.

(1) Visina naknade za veterinarski pregled živih životinja na mjestu otpreme u
slučaju kada se inspekcijskim nadzorom na gospodarstvu utvrdi da posjednik nije
postupao u skladu s odredbama propisa o označavanju i registraciji životinja te
zaštiti zdravlja i dobrobiti životinja ili nije vodio druge propisane evidencije
kako je propisano, i u slučaju kada se veterinarski pregled obavlja u sabirnom
centru iznosi kako slijedi:
**a) Goveda i kopitari:**
– 1 komad                                             35,00 kn
– 2 komada                                           24,00 kn
– 3 komada                                           18,00 kn
– 4 komada                                           15,00 kn
– 5 komada                                           13,00 kn
– od 6 – 10 komada                                8,50 kn
– od 11 – 20 komada                              6,50 kn
– od 21 – 40 komada                              5,00 kn
– od 41 – 60 komada                              4,00 kn
– od 61 i više komada                             3,50 kn
**b) Svinje, ovce i koze:**
– 1 komad                                            25,00 kn
– 2 komada                                          16,00 kn
– 3 komada                                          11,50 kn
– 4 komada                                            9,00 kn
– 5 komada                                            8,00 kn
– od 6 – 10 komada                               5,00 kn
– od 11 – 20 komada                             3,50 kn
– od 21 – 40 komada                             2,40 kn
– od 41 – 60 komada                             2,10 kn
– od 61 – 80 komada                             1,80 kn
– od 81 – 100 komada                           1,65 kn
– od 101 -150 komada                           1,30 kn
– od 151 – 200 komada                         1,10 kn
– od 201 – 300 komada                         0,90 kn
– od 301 i više komada                           0,80 kn
(2) Za veterinarski pregled na mjestu otpreme za divljač primjenjuje se visina
naknade propisana stavkom 1. točkom b) ovoga članka.
(3) Visina naknade za veterinarski pregled peradi i kunića na mjestu otpreme
iznosi kako slijedi:
a) Po komadu:
– do 50 komada                                     0,50 kn
– od 51 – 100 komada                           0,40 kn
– od 101 – 200 komada                         0,30 kn
– od 201 – 300 komada                         0,25 kn
– od 301 – 400 komada                         0,22 kn
– od 401 – 500 komada                         0,20 kn
– od 501 – 1.000 komada                      0,13 kn
– od 1.001 – 2.000 komada                   0,08 kn
– od 2.001 – 3.000 komada                   0,06 kn
– od 3.001 – 4.000 komada                   0,05 kn
b) Po 10 (deset) komada:
– od 4.001 – 5.000 komada                   0,45 kn
– od 5.001 – 10.000 komada                 0,25 kn
– od 10.001 – 20.000 komada               0,15 kn
– od 20.001 – 30.000 komada               0,12 kn
– od 30.001 – 40.000 komada               0,10 kn
– od 40.001 – 50.000 komada               0,09 kn

Članak 5.

(1) Uz naknadu propisanu člankom 4. stavcima 1., 2. i 3. ovoga Pravilnika
naplaćuju se troškovi prijevoza od sjedišta ovlaštene veterinarske organizacije
do mjesta otpreme.
(2) Naknada propisana člankom 4. stavak 1., 2. i 3. ovoga Pravilnika uvećava se
za 50% za veterinarske preglede koji se po prirodi posla ili na zahtjev stranke
moraju obaviti nedjeljom i u dane državnih blagdana, te radnim danom u vremenu
od 15 do 7 sati.

Članak 6.

(1) Naknade iz članka 2. i 3. ovoga Pravilnika obračunavaju se jednom mjesečno,
do 10. u mjesecu za protekli mjesec, u kojem roku se Ministarstvu poljoprivrede,
ribarstva i ruralnog razvoja mora dostaviti račun za obavljene veterinarske
preglede i izdane svjedodžbe. Račun mora sadržavati podatke o obavljenim
veterinarskim pregledima i pojedinačno iskazanim naknadama, a ispostavlja se na
osnovi evidencija i dokumentacije koju su dužni voditi ovlašteni veterinari.
(2) Računu se prilaže izvješće o izdanim svjedodžbama o zdravstvenom stanju i
mjestu podrijetla životinje iz Priloga III. Pravilnika o veterinarskim
pregledima živih životinja u unutarnjem prometu i svjedodžbi o zdravstvenom
stanju i mjestu podrijetla životinje, Obračun izdanih svjedodžbi o zdravstvenom
stanju i mjestu podrijetla životinje na obrascu iz Priloga II. ovoga Pravilnika,
i ispis podataka o obavljenim veterinarskim pregledima iz Registra farmi. Svi
prilozi moraju biti ovjereni od strane nadležnog veterinarskog inspektora.
(3) Naknade iz članka 4. ovoga Pravilnika obračunavaju se i naplaćuju odmah
nakon obavljenog veterinarskog pregleda na obrascu iz Priloga I. ovoga
Pravilnika. Kada se veterinarski pregledi za jednog posjednika obavljaju
kontinuirano tijekom mjeseca odnosno višekratno se ponavljaju tijekom mjeseca,
obračun se može izvršiti jednom mjesečno za protekli mjesec, a na temelju
evidencija koje su dužni voditi ovlašteni veterinari.
(4) Posjednik životinje dužan je platiti račun za naknade iz članka 4. ovoga
Pravilnika u roku od 15 dana od dana primitka računa.

Članak 7.

(1) Sredstva ostvarena od naknada za veterinarske preglede i svjedodžbe prihod
su ovlaštene veterinarske organizacije.
(2) Naknade propisane ovim Pravilnikom iskazane su bez PDV-a.

*Prijelazne i završne odredbe*
Članak 8.

Do uspostave novog sustava plaćanja u skladu sa Zakonom, naknade iz članka 4.
ovoga Pravilnika ovlaštene veterinarske organizacije naplaćuju izravno od
posjednika životinje.

Članak 9.

Prilozi I. i II. tiskani su kao dodatak ovoga Pravilnika i čine njegov sastavni
dio.

Članak 10.

Danom stupanja na snagu ovoga Pravilnika prestaje važiti Pravilnik o visini
naknada za obvezne veterinarsko-zdravstvene preglede i kontrole (»Narodne
novine«, broj 75/06) u dijelu koji se odnosi na visinu naknada za veterinarske
preglede živih životinja u unutarnjem prometu, i Naredba o visini naknade za
svjedodžbe o zdravstvenom stanju životinja (»Narodne novine«, broj 26/04).

Članak 11.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/19
Urbroj: 525-6-08-1
Zagreb, 5. rujna 2008.

Ministar
**mr. sc. Božidar Pankretić**, v. r.

**PRILOG I.**

![](dodatni/348574.gif)

**PRILOG II.**

![](dodatni/348575.gif)

Pravilnik, NN 104/2008-3148
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)